CELEX: 22014D0375
Language: sl
Date: 2014-04-09 00:00:00
Title: 2014/375/EU: Sklep št. 3/2014 Skupnega odbora za kmetijstvo z dne 9. aprila 2014 o spremembi Dodatnega sporazuma med Evropsko skupnostjo, Švicarsko konfederacijo in Kneževino Lihtenštajn o razširitvi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi na Kneževino Lihtenštajn

20.6.2014   
            
            
               SL
            
            
               Uradni list Evropske unije
            
            
               L 180/62
            
         SKLEP št. 3/2014 SKUPNEGA ODBORA ZA KMETIJSTVO
   z dne 9. aprila 2014
   o spremembi Dodatnega sporazuma med Evropsko skupnostjo, Švicarsko konfederacijo in Kneževino Lihtenštajn o razširitvi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi na Kneževino Lihtenštajn
   
      (2014/375/EU)
   
   SKUPNI ODBOR ZA KMETIJSTVO JE –
   ob upoštevanju Dodatnega sporazuma med Evropsko skupnostjo, Švicarsko konfederacijo in Kneževino Lihtenštajn o razširitvi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi na Kneževino Lihtenštajn ter zlasti člena 2(2) Dodatnega sporazuma,
   ob upoštevanju Sporazuma med Evropsko skupnostjo in Švicarsko konfederacijo o trgovini s kmetijskimi proizvodi in zlasti člena 11 Sporazuma,
   ob upoštevanju naslednjega:
   
               (1)
            
            
               Sporazum med Evropsko skupnostjo in Švicarsko konfederacijo o trgovini s kmetijskimi proizvodi (v nadaljnjem besedilu: Sporazum) je začel veljati 1. junija 2002.
            
         
               (2)
            
            
               Dodatni sporazum med Evropsko skupnostjo, Švicarsko konfederacijo in Kneževino Lihtenštajn o razširitvi Sporazuma med Evropsko skupnostjo in Švicarsko konfederacijo o trgovini s kmetijskimi proizvodi na Kneževino Lihtenštajn (v nadaljnjem besedilu: Dodatni sporazum) je začel veljati 27. septembra 2007.
            
         
               (3)
            
            
               Prilogo k Dodatnemu sporazumu bi bilo treba spremeniti, da bi se posodobil naslov ustrezne agencije vlade Lihtenštajna, ki je pristojna za zadeve, ki jih urejajo kantonski organi za kmetijstvo, da bi se upošteval Sklep št. 1/2012 Skupnega odbora za kmetijstvo o spremembi Priloge 7 (trgovina s proizvodi vinskega sektorja), ki je začel veljati 4. maja 2012, in da bi se dopolnil seznam označb porekla in geografskih označb kmetijskih proizvodov in živil s poreklom iz Lihtenštajna –
            
         SKLENIL:
   Člen 1
   Priloga k Dodatnemu sporazumu se spremeni:
   
               1.
            
            
               Drugi odstavek pod naslovom „Načelo“ se nadomesti z naslednjim:
               „Če so švicarskim kantonskim organom dodeljene naloge, pristojnosti in pooblastila, se te naložijo ustreznim vladnim agencijam Lihtenštajna. Za zadeve, ki jih urejajo kantonski organi za kmetijstvo, je to oddelek za kmetijstvo Urada za okolje (‚Amt für Umwelt, Abteilung Landwirtschaft‘), Dr. Grass-Strasse 12, FL-9490 Vaduz, in za zadeve, ki jih urejajo kantonski organi za veterino in prehrano, je to Urad za nadzor hrane in veterinarske zadeve (‚Amt für Lebensmittelkontrolle und Veterinärwesen‘), Postplatz 2, FL-9494 Schaan.“.
            
         
               2.
            
            
               Pod vnosom „Priloga 7: O trgovini s proizvodi vinskega sektorja“ se podnaslov „Zaščitena imena proizvodov vinskega sektorja s poreklom iz Lihtenštajna (v smislu člena 6 Priloge 7)“ nadomesti z naslednjim podnaslovom:
               „Zaščitena imena proizvodov vinskega sektorja s poreklom iz Lihtenštajna (v smislu člena 5 Priloge 7)“.
            
         
               3.
            
            
               Naslednja geografska označba se doda na seznam švicarskih zaščitenih geografskih označb v skladu z dodatkom 1 k Prilogi 12 k Sporazumu, katerih geografsko območje vključuje tudi ozemlje Lihtenštajna:
               „Werdenberger Sauerkäse/Liechtensteiner Sauerkäse/Bloderkäse (ZOP)“.
            
         Člen 2
   Ta sklep začne veljati 1. maja 2014.
   
      V Bernu, 9. aprila 2014
      
         
            Za Skupni odbor za kmetijstvo
         
         
            Predsednica in vodja delegacije Evropske unije
         
         Susana MARAZUELA-AZPIROZ
         
            Vodja švicarske delegacije
         
         Jacques CHAVAZ
         
            Sekretar Odbora
         
         Ioannis VIRVILIS